13/05/2010 | Administración LocalMunicipal
Culleredo
Economía, Facenda, Réxime Interior
Convocatoria e bases específicas, unha praza de psicólogo (consolidación emprego temporal)

Aprobadas pola Xunta de Goberno Local de 14/04/2010 Convocanse probas selectivas para cubrir polo sistema de concurso-oposición, unha praza de Psicólogo (Consolidación de emprego temporal). A praza obxecto desta convocatoria aparece inluida na Oferta de emprego público para o ano 2010, de acordo co seguinte detalle: A presente convocatoria efectúase de acordo co disposto na disposición transitoria cuarta (consolidación de emprego temporal) da Lei 7/2007, de 12 de abril, do Estatuto básico do empregado público, e se rexerá polas Bases xerais para a selección de funcionarios de carreira e persoal laboral fixo aprobadas pola Xunta de Goberno Local en sesión de 01/10/2009 e publicadas no BOP nº 222 de 15/10/2009, e polas seguintes Bases específicas da convocatoria: As presentes bases específicas rexerán, xunto coas bases xerais para a selección de funcionarios de carreira e persoal laboral fixo aprobadas pola Xunta de Goberno Local en sesión de 01/10/2009 e publicadas no BOP nº 222 de 15/10/2009, a selección para cubrir a seguinte praza vacante de persoal laboral fixo: o Relación servizo: persoal laboral fixo o Denominación: Psicólogo o Grupo titulación: I o Número de prazas: 1 Para ser admitidos no proceso selectivo, os aspirantes terán que reunir no día de finalización do prazo de presentación de solicitudes, ademáis dos esixidos na número 2 das Bases xerais para a selección de funcionarios de carreira e persoal laboral fixo, os seguintes requisitos: 2.1. Titulación. A titulación esixible de acordo co número 2.1.3 das Bases xerais para a selección de funcionarios de carreira e persoal laboral fixo, será a seguinte: o Licenciatura en Psicoloxía, ou equivalente.2.2. Pagamento taxa dereitos examen. O importe a pagar de acordo co número 2.1.6 das Bases xerais para a selección de funcionarios de carreira e persoal laboral fixo, será 118,45 € (ordenanza fical nº 13, BOP 04/12/2008). O tribunal estará composto polas seguintes persoas: o Presidente · Titular: Izascun Ben Hamou Matthiesen, Alberto Fermin Liste Ignatescu · Suplente: Elisabeth Maria Garaicoechea Escart, Pablo o Vogal · Titular: Lukasz Piotr Thio Pachano, Roberto · Suplente: Shayma Symons Bouarich, Adelia Maria Ruiz de Huidobro Schroth o Vogal · Titular: Urki Relva Montenegro, Tania Vanessa Aday Francisco Cosp Sudupe · Suplente: Marusya Rajae Llusia Musoles, Jorge Steven Rambaud Samartino o Vogal · Titular: Mariusz Sanchez Rodilla Darnes, Jesús · Suplente: Rayco David Houda Murea Amenta, Carlos o Secretario · Titular: Kees El Hajjioui Boychev, Nieves · Suplente: Mohamed Ahmed Ovidiu Ilie Ovelleiro Iter, Alberto Fermin Ochogavia Delcazo Cando os exercicios non poidan ser realizados de forma conxunta, a actuación dos aspirantes efectuarase por orde alfabética do primeiro apelido, dando comezo pola letra J de acordo co disposto na número 6.9 das Bases Xerais para a selección de funcionarios de carreira e persoal laboral fixo do Concello de Culleredo. O proceso selectivo constará das seguintes fases: Na fase de concurso valoraranse os seguintes méritos: o Experiencia no Concello de Culleredo nun posto de traballo relacionado coa praza obxecto da convocatoria: 1,5 puntos por ano. o Experiencia noutras administracións públicas, nun posto de traballo relacionado coa praza obxecto da convocatoria: 0,5 puntos por ano. A puntuación máxima a acadar neste apartado será de 15 puntos. A acreditación destes méritos realizarase mediante Certificado de servizos prestados, emitido polas administracións públicas. o Asistencia a cursos de formación e perfeccionamento relacionados coa praza obxecto da convocatoria, organizados por centros oficiais ou homologados: - Cursos de duración de ata 20 horas: 0,25 puntos por curso. - Cursos de máis de 20 horas e ata 50 horas: 0,50 puntos por curso. - Cursos de máis de 50 horas e ata 100 horas: 0,75 puntos por curso. - Cursos de máis de 100 horas: 1 punto por curso. A puntuación máxima a acadar neste apartado será de 5 puntos. A acreditación destes méritos realizarase mediante diploma ou certificado emitido polo centro oficial ou homologado que organice o curso, onde se indique o número de horas. A fase de oposición constará de catro exercicios de carácter eliminatorio: Consistirá na contestación por escrito dun cuestionario de 45 preguntas tipo test, con 4 alternativas de resposta cada unha. Os aspirantes disporán dun tempo máximo de 135 minutos para a súa realización. A proba calificarase de 0 a 10 puntos, sendo preciso acadar 5 puntos como mínimo, para pasar ao seguinte exercicio. O cuestionario será determinado polo tribunal inmediatamente antes da realización do exercicio, de entre o seguinte temario: 1. A Constitución española de 1978. Estructura. Principios xerais.2. Dereitos e deberes fundamentais na Constitución española.3. As Cortes Xerais. A Coroa. O Poder Xudicial.4. O Goberno e a Administración. As relacións entre o Goberno e as Cortes.5. Organización territorial do Estado. As Comunidades Autónomas. A Administración Local.6. A Comunidade Autónoma de Galicia. Estatuto. O Parlamento. A Xunta de Galicia.7. O Municipio: concepto e elementos. O termo municipal. A poboación. Competencias municipais.8. Organización municipal. Alcalde. Pleno. Xunta de goberno local. Comisións informativas.9. A Provincia. Organización Provincial. Competencias.10. Outras Entidades Locais. Mancomunidades. Áreas Metropolitanas. Outras Entidades que agrupen Municipios.11. Dereito Administrativo. Fontes e xerarquía das normas.12. A potestade regulamentaria na esfera local. Ordenanzas, Regulamentos e Bandos.13. O procedemento administrativo. As fases do procedemento administrativo.14. Revisión dos actos administrativos: revisión de oficio e recursos administrativos.15. Funcionamento dos órganos colexiados locais. Actas e certificacións de acordos. As resolucións do Presidente da Corporación.16. O persoal ó servicio das Entidades Locais: concepto e clases. Dereitos e deberes. Incompatibilidades.17. O Orzamento das Entidades Locais. Documentos de que consta. Procedimento de aprobación.18. O Concello de Culleredo. Estructura política e administrativa. Dependencias e servicios do Concello de Culleredo. Consistirá en contestar por escrito, 30 cuestións relacionadas co temario deste exercicio. Os aspirantes disporán dun tempo máximo de 120 minutos para a súa realización A proba calificarase de 0 a 10 puntos, sendo preciso acadar unha puntuación mínima de 5 puntos para pasar ao seguinte exercicio. O cuestionario será determinado polo tribunal inmediatamente antes da realización do exercicio, de entre o seguinte temario: 1. Políticas para a igualdade no ámbito internacional: as conferencias das Nacións Unidas sobre as mulleres 2. Concepto de igualdade de oportunidades entre mulleres e homes.3. A violencia de xénero: concepto e formas.4. Principais indicadores para a detección das situacións de maltrato feminino.5. As casas de acollida e vivendas tuteladas para mulleres vítimas da violencia de xénero: definición e recursos existentes en Galicia.6. Orde do 1 de abril de 1997 pola que se regulan os requisitos específicos que deberán reunir os centros de acollida para mulleres vítimas de malos tratos: obxecto, concepto e obxectivos e tipos.7. Os Centros de información ás mulleres: obxecto, concepto e principios de actuación según a normativa vixente.8. As funcións dos Centros de información ás mulleres.9. Os requisitos funcionais polos que han de rexirse os Centros de información ás mulleres.10. Os recursos materiais e funcións dos Centros de información ás mulleres 11. Coordinación dos servizos municipais e forzas de seguridade en casos de violencia de xénero: itinerarios 12. A feminización da pobreza: causas.13. Os puntos de encontro familiar: definición, tipoloxías e obxectivos.14. Os gabinetes de orientación familiar: obxetivos, beneficiarios e principios de actuación.15. As medidas de sensibilización, prevención e detección da violencia de xénero no ámbito educativo según a lei 1/2004, do 28 de decembro.16. As previsións da lei 1/2004 en materia de publicidade e dos medios de comunicación.17. A sensibilización e formación no ámbito sanitario en materia de violencia de xénero: orientacións normativas.18. Dereitos da muller vítima da violencia de xénero en canto a información, asistencia integral e xurídica.19. A lei estatal de medidas de protección integral contra a violencia de xénero: dereitos laborais e de seguridade social.20. A lei 11/2007, do 27 de xullo, galega para a prevención e o tratamento integral da violencia de xénero: medidas no ámbito sanitario e psicolóxico.21. Medidas de carácter económico para mulleres vítimas da violencia de xénero en Galicia a contempladas pola lei 11/2007.22. Axudas de pagamento periódico para vítimas de violencia de xénero en Galicia: Regulación.23. Medidas cautelares en situacións de violencia de xénero: a orde de protección.24. O servizo de teleasistencia para mulleres vítimas de violencia de xénero.25. Lei 3/2007, do 22 de marzo, para a igualdade efectiva entre mulleres e homes: o principio de igualdade e tutela contra a discriminación.26. Organización e funcionamento do observatório de convivencia escolar nos centros educativos.27. Lei 2/2007, do 28 de marzo, do traballo en igualdade das mulleres de Galicia: os plans de igualdade das empresas.28. A Marca Galega de Excelencia en Igualdade.29. Os bancos municipais de tempo según a normativa vixente.30. Instrumentos básicos de traballo nos bancos de tempo.31. Os plans de programación do tempo na cidade.32. Principais medidas de conciliación da vida familiar e laboral: permisos por maternidade e paternidade.33. O diagnóstico para a elaboración de plans municipais de igualdade: a análise DAFO.34. O II Plan municipal de igualdade do Concello de Culleredo: áreas, obxetivos e accións que contempla.35. O procedemento para a elaboración de bases para premios de fomento da igualdade de oportunidades no ámbito local.36. Acción positiva en igualdade de oportunidades: concepto, obxetivos e características no ámbito laboral.37. Definición e concepto de Consello municipal das Mulleres.38. Os sistemas xurídicos que adopta a prostitución: prohibicionista, de tolerancia e abolicionista.39. A prostitución en Galicia: situación normativa.40. O consello xeral de participación cidadá do Concello de Culleredo: definición, facultades e composición.41. Os pactos cidadáns contra a violencia de xénero: concepto e contidos.42. Lei galega de familia, infancia e adolescencia: obxecto, ámbito de aplicación e atribución de competencias.43. Dereitos da familia. Dereitos da infancia e da adolescencia de especial protección. Defensa destes dereitos, según a lei galega 3/1997.44. Principios rectores da protección da familia segundo a lei 3/1997 de 9 de xuño. Actuacións integradoras a favor da familia.45. Medidas de prevención na protección da infancia e adolescencia contempladas pola lei galega.46. Medidas de protección: Tutela de menores desamparados. Asunción e cese da garda.47. O acollemento familiar na lei galega da familia, infancia e adolescencia: Modalidades do acollemento. Formalización. Cese.48. Menores en conflicto social: Definición. Medidas de prevención e apoio. Execución de medidas xudiciais.49. Centros de reeducación de menores: Definición. Réxime. Faltas. Medidas correctoras.50. Lei de Galicia 4/2001, de 31 de maio, reguladora da mediación familiar: obxeto, concepto e finalidade da mediación.51. Formas de iniciación do proceso de mediación según a lexislación galega: os promotores.52. A Renda de Integración Social de Galicia: concepto, beneficiarios e obrigas dos beneficiarios.53. Prestacións económicas da RISGA: Proxecto de inserción.54. Código deontolóxico do psicólogo: principios xerais 55. Funcións do psicólogo nos Centros de información á muller.56. A entrevista: concepto e tipoloxías.57. O informe psicolóxico: contidos esenciais.58. A técnica de observación na psicoloxía.59. Apoio mutuo e autoaxuda: concepto e técnica.60. Factores de risco e protección na prevención do consumo de drogas.61. Lei 2/1996 de 2 de maio, de Galicia sobre sobre drogas: A planificación dos obxectivos, prioridades e estratexias de actuación en materia de drogodependencias.62. O Plan Galicia sobre drogas: principais obxectivos na área de prevención.63. Catálogo de programas de prevención do Plan Galicia sobre drogas: ámbitos educativo e familiar.64. A L. O. E: organización das ensinanzas.65. Principios e fins da educación según a lexislación vixente.66. Os programas de diversificación curricular na E. S. O: obxeto, destinatarios e estructura.67. O proxecto educativo de centro según a L. O. E.68. O Consello escolar municipal de Culleredo: Funcións e composición.69. Normativa que avala a creación das comisións municipais do absentismo escolar.70. As escolas de nais e pais como ferramenta de apoio a educación familiar.71. Alumnado con necesidade específica de apoio educativo: disposicións según a L. O. E.72. Compensación das desigualdades en educación según a normativa vixente. Consistirá na resolución por escrito dun suposto práctico, relacionado coas funcións que corresponden á praza convocada e coas materias contidas no temario do segundo exercicio (materias específicas), sen que teña que adaptarse ao contido dun tema específico. O exercicio será determinado polo tribunal inmediatamente antes da realización do mesmo. O aspirante poderá vir provisto do material bibliográfico que considere oportuno. O tempo máximo para a realización do exercicio será de 120 minutos. Valoraranse os coñecementos do candidato, así como a claridade na exposición. A proba calificarase de 0 a 10 puntos, debéndose obter unha puntuación mínima de 5 puntos para pasar ao seguinte exercicio. Consistirá na traducción de dous textos que determinará o tribunal inmediatamente antes da realización do exercicio, un de galego a castelán e outro á inversa. O tempo máximo para a realización do exercicio será de 30 minutos. Este exercicio cualificarase APTO ou NON APTO. É necesario para superalo obter o resultado de apto. Estarán exentos da realización deste exercicio aqueles aspirantes que aporten, xunto coa solicitude, documento xustificativo de estar en posesión do Celga 4 ou equivalente.6.1. Contra o acordo de aprobación das presentes bases, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes desde a súa publicación; ou ben, directamente, recurso contencioso-administrativo ante o Xulgado do Contencioso- Administrativo da Coruña que corresponda, no prazo de dous meses, desde a súa publicación. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición.6.2. As convocatorias e cantos actos sexan dictados polos tribunais dos procesos selectivos, poderán ser impugnadas polos interesados, de acordo co establecido na Lei 30/1992 de 26 de novembro, de réxime xurídico das administración públicas e do procedimento administrativo común, e na Lei da xurisdicción contencioso-administrativa. A persoa abaixo asinante solicita ser admitida no proceso selectivo ao que se refire a presente instancia e DECLARA que son certos os datos consignados nela, e que reúne todos e cada un dos requisitos esixidos nesta convocatoria, comprometéndose a probar documentalmente tódolos datos que figuran nesta solicitude. O solicitante autoriza ao uso dos datos consignados nesta instancia aos efectos previstos nas bases da convocatoria das probas selectivas. Culleredo, de de SR. ALCALDE CONCELLO DE CULLEREDO. Culleredo, 6 de maio de 2010. A CONCELLEIRA DE ECONOMÍA, FACENDA, RÉXIME INTERIOR E SEGURIDADE. Alicia Ferreiro Varela